**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

**ΓΙΑ ΤΗ ΣΧΟΛΗ ΠΡΟΠΟΝΗΤΩΝ ΕΠΙΤΡΑΠΕΖΙΑΣ ΑΝΤΙΣΦΑΙΡΙΣΗΣ Γ΄ ΚΑΤΗΓΟΡΙΑΣ ΣΤΗΝ ΑΘΗΝΑ**

**(ΦΕΚ 554/Β/12-02-2021)**

Για τη συμπλήρωση της Αίτησης συμμετοχής στη Σχολή Προπονητών Επιτραπέζιας Αντισφαίρισης Γ΄ κατηγορίας, στην Αθήνα.

1. Η αίτηση πρέπει να αποσταλεί συμπληρωμένη, με όλα τα απαραίτητα δικαιολογητικά συνημμένα) στην ταχυδρομική διεύθυνση:

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ

Ανδρέα Παπανδρέου 37

Τ.Κ. 151 80 ΜΑΡΟΥΣΙ

(Κτίριο Υπουργείου Παιδείας & Θρησκευμάτων)

Η΄

Στην ηλεκτρονική διεύθυνση: tpea@gga.gov.gr

1. Η προθεσμία υποβολής των αιτήσεων των υποψηφίων σπουδαστών, είναι αποκλειστικά το διάστημα από **5/3/2021 έως και 31/3/2021**. Όλα τα δικαιολογητικά, μαζί με την αίτηση, θα πρέπει να κατατεθούν εντός της συγκεκριμένης προθεσμίας.
2. Οι πτυχιούχοι ΑΕΙ, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2021.
4. Για την βεβαίωση αθλητικής εμπειρίας, παρακαλούμε να απευθυνθείτε στην Ελληνική Φίλαθλη Ομοσπονδία Επιτραπέζιας Αντισφαίρισης.. Η βεβαίωση, η οποία θα συνοδεύεται από τα αντίστοιχα επικυρωμένα φύλλα αγώνων, χορηγείται **μόνο** από την Ελληνική Φίλαθλη Ομοσπονδία Επιτραπέζιας Αντισφαίρισης.
5. Η Ιατρική Βεβαίωση χορηγείται μόνο από **Ιατρό Παθολόγο** ή **Γενικής Ιατρικής,** Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).
6. Για περισσότερες πληροφορίες παρακαλούμε επικοινωνείτε με τις Γεωργακοπούλου Ευδοκία: 213 131 6411 και Σαρακατσάνη Αικατερίνη: 213 131 6422.